আল মানাহিল ওয়েলফেয়ার ফাউন্ডেশন বাংলাদেশ
আল মানাহিল ওয়েলফেয়ার ফাউন্ডেশন বাংলাদেশ ১৯৯৮ সালে চট্টগ্রামের ফটিকছড়ি উপজেলায় প্রতিষ্ঠিত একটি বেসরকারি দাতব্য সংস্থা। আধ্যাত্মিক ব্যক্তিত্ব জমির উদ্দিন নানুপুরী এটি প্রতিষ্ঠা করেন। প্রতিষ্ঠালগ্ন থেকে এটি নলকূপ স্থাপন, মসজিদ, মাদ্রাসা-মক্তব, অজুখানা প্রতিষ্ঠা, দুর্যোগকালে ত্রাণ বিতরণ এবং রোহিঙ্গা আশ্রয়প্রার্থীদের মধ্যে সেবা ও শিক্ষামূলক কার্যক্রম পরিচালনা সহ নানারকম কার্যক্রম পরিচালনা করে আসছে। করোনাকালে চিকিৎসাক্ষেত্রে অবদানের জন্য এটি আলোচিত হয়েছে। এটি আল মানাহিল নার্চার হাসপাতাল নামে একটি হাসপাতালও পরিচালনা করে।